Imtihon bo‘lib o‘tadigan binoga kirguncha abituriyentlar bir necha bosqichli tekshiruvlardan o‘tishlari talab etildi. Test topshiriladigan maydonlarda abituriyentlar uchun barcha zarur shart-sharoitlar yaratilgan. Joylarda ota-onalar uchun maxsus maydoncha tashkil qilingan bo‘lib, ular test jarayonlarini yirik monitorlar orqali jonli kuzatib borish imkoniyatiga ega bo‘ldilar. Kun.uz fotomuxbiri imtihon jarayonlarini kuzatib, joylardagi jonli muhitni suratlarda aks ettirishga harakat qildi. Ma’lumot uchun: o‘tkazilayotgan test sinovlarini test2018.uz saytida to‘g‘ridan-to‘g‘ri tomosha qilish imkoni mavjud.